**Robert Lee Howsam** (født 28. februar 1918 i Denver i Colorado, død 19. februar 2008 i Sun City i Arizona) var en amerikansk idrettsleder og entreprenør. I 1959 spilte han en nøkkelrolle i opprettelsen av to ligaer—American Football League, som ble vellykket og fusjonert med National Football League, og baseballigaen Continental League, som aldri arrangerte noen kamper men førte til en utvidelse av Major League Baseball (MLB) fra 16 til 20 lag i 1961–62. Howsam ble deretter en fremtredende lederskikkelse innen MLB som general manager og president for Cincinnati Reds under «Big Red Machine»-perioden mellom 1967 og 1977 hvor laget vant National League fire ganger og World Series to ganger. Han var også general manager for St. Louis Cardinals fra 17. august 1964 til januar 1967, hvor han tok over et lag som vant World Series i 1964 og senere 1967 og National League i 1968.

Howsam ble født i Denver i Colorado og gikk på University of Colorado før han ble en pilot for United States Navy under andre verdenskrig. Han var svigersønnen til Edwin C. Johnson, en senator og guvernør i Colorado. Johnson var også involvert i profesjonell baseball som grunnlegger og den første presidenten av Western League, en minor league som var aktiv fra 1947 til 1958.

Grunnleggingen av AFL og Denver Broncos
---------------------------------------

Etter at Howsam over lengre tid hadde brukt ressurser på et forsøk på å hente et MLB baseballag til Denver hadde han endt opp med en stor gjeld, og han satt igjen med et stadion som var alt for stort for et lag som spilte på nivået under majorsene. Han konkluderte med at den beste måten å få inn mer penger var å utvide bruken av stadionet ved å hente inn et amerikansk fotballag.

Howsam forsøkte først å få et NFL-lag til Denver. Da budet ble avslått møtte Howsam med Lamar Hunt og grunnla Denver Broncos—et av de åtte originale medlemmene av American Football League (Howsam og de syv andre originale medlemmen kalte seg selv for «Foolish Club» for å ha utfordret NFL).

Broncos spilte i AFL fra 1960 til 1969 før de ble med i NFL som en del av sammenslåingen av de to ligaene i 1970. Etter en katastrofal 1960-sesong som endte 4–9–1, solgte Howsam-familien en styrende andrel av Broncos og Bears til Gerald og Alan Phipps i mai 1961. Lagets beste sesongresultat i løpet av de først 17 årene var en seierprosent på .500, inkludert da de ble et NFL-lag i 1970, men de utviklet en solid tilhengerskare og har siden lagets første Super Bowl i 1977 blitt et av de mer vellykkede lagene i ligaen.

Etter å ha pensjonert seg hadde Howsam en posisjon med Colorado Baseball Commission, som klarte å hente Colorado Rockies til Denver som et ekspansjonslag i National League i 1993—og fullførte da sin personlige drøm om å få MLB til sin hjemby tre tiår etter Continental League ble oppløst. Han hadde blitt innlemmet i delstatens Sports Hall of Fame i 1971. Han døde av hjertefeil den 19. februar 2008, ni dager før han ble 90, i sitt hjem i Sun City i Arizona.

Referanser
----------

1. ↑  Moss, Irv (19. februar 2008). «Howsam "believed in Denver"». *The Denver Post* **(engelsk)**. Besøkt 2. januar 2024.
2. ↑  Steffen, Jordan (8. november 2009). «Original Broncos celebrate 50th anniversary». *The Denver Post* **(engelsk)**. Besøkt 3. januar 2024.
3. ↑  Goldstein, Richard (21. februar 2018). «Bob Howsam, 89, Sports Executive, Dies». *The New York Times* **(engelsk)**. Besøkt 3. januar 2024.

| * v
* d
* r
Hovedeiere av Denver Broncos |
| --- |
| 
* Bob Howsam (1960–1961)
* Gerald Phipps (1961–1981)
* Edgar Kaiser Jr. (1981–1984)
* Pat Bowlen (1984–2019)
* Pat Bowlen Trust (2019–2022)
* Rob Walton og Greg Penner (2022–nå)

 |


| * v
* d
* r
Presidenter for Denver Broncos |
| --- |
| 
* Bob Howsam (1960–1961)
* Calvin Kunz (1961–1965)
* Allan Phipps (1965–1981)
* Edgar Kaiser Jr. (1981–1984)
* Pat Bowlen (1984–2011)
* Joe Ellis (2011–2022
* Damani Leech (2022–nå)

 |

| * v
* d
* r
Medlemmer av The Foolish Club |
| --- |
| 
* Bud Adams (Houston Oilers)
* Barron Hilton (Los Angeles Chargers)
* Bob Howsam (Denver Broncos)
* Lamar Hunt (Dallas Texans)
* Chet Soda og F. Wayne Valley (Oakland Raiders)
* Billy Sullivan (Boston Patriots)
* Ralph Wilson (Buffalo Bills)
* Harry Wismer (New York Titans)

 |